Nicolás Atanes

Nicolás Atanes Santos (Burgos, 2004ko apirilaren 17a) nafar matematikaria eta matematikaren dibulgatzailea da.

 Biografia 
Nicolás Burgosko Yagüe Ospitale Orokorrean jaio zen, baina urtebete zuela gurasoekin Iruñeara joan zen bizitzera. 2020ko irailean, Batxilergo Internazionaleko Diploma Programan hasi zen Iruñeko Navarro Villoslada BHIan. 2022ko irailean, matematikako gradua ikasten hasi zen Bartzelonako Unibertsitate Autonomoan.

Atanesen dibulgazio jarduera 2020ko otsailean hasi zen, matematikarekiko interesa zabaltzeko helburuarekin. Testuinguru horretan, Virus Matemático izeneko mugimendua sortu zuen. Bere ekimenen ondorioz, 2021eko otsailean Mariya Gabriel Berrikuntza, Ikerketa, Kultura, Hezkuntza eta Gazteriako Europako komisarioarekin bildu zen. Urte berean, Navarra Televisión Sarietarako izendapena jaso zuen.

Hezkuntza arloan, Atanesek defendatu du matematikak oinarri teoriko sendo batetik irakatsi behar direla haien erabilgarritasuna ulertzeko. 2024ko azaroaren 29an, TEDxSoria ekitaldian parte hartu zuen, matematikaren pertzepzio publikoa aldatzeko ahaleginari buruzko hitzaldia eskainiz. Horrez gain, Kataluniako Parlamentuko Hezkuntza Batzordean parte hartzera gonbidatu zuten.

2023an, Matematikako Ikasleen Elkarte Nazionaleko lehiaketa-bokal izendatu zuten, eta Liga Matemática antolatzeaz arduratu zen. 

2024an, "Ezagutu Katalunia begirada matematiko batetik" ibilbide turistikoen sorreran parte hartu zuen Kataluniako Generalitatearekin batera. Proiektu honek oihartzun zabala izan zuen, eta The New York Times egunkariak ere jaso zuen bere orrialdeetan.

Bere ibilbidean zehar, hainbat pertsonaia ezagunrekin bildu da, hala nola Pedro Sánchez Espainiako Gobernuko presidentearekin, Terence Tao eta Marcus du Sautoy matematikariekin, edota Maria Branyas Morerarekin. Halaber, La Masian hitzaldi bat eman zien Bartzelona Futbol Klubeko kirolari gazteei. Gainera, 2025eko irailean, Leonor printzesarekin, Letizia erreginarekin eta Felipe VI.a erregearekin elkartu zen; haiekin matematikari buruz hitz egin zuen. Matematika Nafarroan unibertsitate-eskaintzaren barnean egotearen aldeko ahots aktiboa da.

 Erreferentziak 

 Kanpo estekak 

Kategoria:Nafarroako matematikariak
Kategoria:XXI. mendeko matematikariak
Kategoria:Bartzelonako Unibertsitate Autonomoko ikasleak
Kategoria:2004ko jaiotzak
Kategoria:Burgostarrak